laion/Wikipedia-Exotic huggingface dataset:
Juhan Kuslap

Juhan Kuslap (11. juuni 1910 Laiuse vald, Tartumaa – 6. september 1990 Stockholm, Rootsi) oli Eesti kinokroonika režissöör ja filmioperaator. Kuslap lõpetas 1928. aastal Hugo Treffneri gümnaasiumi ja selle järel reservlipnikuna Sõjakooli. Õppis Tartu ülikooli usuteaduskonnas ja õigusteaduskonnas. Kuslap kuulus EÜS Põhjalasse. 1934. aastal asus tööle stuudios Eesti Kultuurfilm produktsioonijuhatajana, kus tema põhitööks oli Eesti nädalaringvaate tegemine, mida näidati kinodes. Kuslapile määrati stipendium ja ta täiendas end filmi alal Berliinis, Pariisis, Helsingis ja Moskvas. Seoses tööga filmikroonikas nägi ja jäädvustas Kuslap sündmusi Eesti okupeerimisel 1940. aastal. Ta on rääkinud sellest ajast Eesti Televisiooni saatesarjas "Ülemere meenutusi" (1989). Saksa okupatsiooni ajal 1942–1943 töötas Ostlandfilmi korrespondendina Tallinnas. Juhan Kuslap põgenes 1944. aastal Rootsi, kus töötas 1946–1965 Filmlaboris negatiivide ilmutaja ja valgusmäärajana. (Mittetäielik loetelu) "Vabadusristi vendade XV aastapäeva pidustused Tallinnas" (1934, režissöör) "XI üldlaulupidu" (1938, režissöör) "Eesti linnu - Türi" (1938, režissöör) "Eesti linnu - Paide" (1938, režissöör) "Eesti linnu - Mustvee" (1939, režissöör) "Eesti Vabariigi 21. aastapäeva paraad Tallinnas" (1939, režissöör) "Au langenuile" (1939, režissöör) "Traktorid põllutööle!" (1940, režissöör, operaator) "Filmikaameraga mööda Eestit. Kinokroonika Tallinna stuudio žurnaalid nr 11, 14, 19, 22, (1941) "Eestimaa" (1941, režissööri assistent) Rütli , Arnold (22. juuni 1990). "Juhan Kuslap 80 aastane". Vaadatud 1.12.2020. Maandi, Helmut (28. september 1990). "Juhan Kuslap in memoriam". Eesti Päevaleht = Estniska Dagbladet. Vaadatud 1.12.2020. Kurvits, Roosmarii; Pallas, Anu. "Kuslap, Juhan" (PDF). Eesti ajakirjanduse biograafiline leksikon 1689–1940. Tööversioon seisuga 1. detsember 2015. Originaali (PDF) arhiivikoopia seisuga 21.03.2019. Vaadatud 1.12.2020.{{netiviide}}: CS1 hooldus: mitu nime: autorite loend (link) Lõhmus, Jaak (august 1989). "Vastab Juhan Kuslap". Teater. Muusika. Kino. "Juhan Kuslap". Eesti filmi andmebaas. Vaadatud 1.1.2 2020. {{netiviide}}: kontrolli kuupäeva väärtust: |vaadatud= (juhend) "Ülemere meenutusi" 1–8. Saatesari ERR arhiivis (salvestatud 1989) Jaak Lõhmus "Vastab Juhan Kuslap" Teater. Muusika. Kino 8/1989, lk 3
Mihkel Uba

Mihkel Uba (sündinud 7. mail 1983 Võrus) on eesti basskitarrist, fotograaf ja animaator.[viide?] Ta on lõpetanud Tartu Tamme Gümnaasiumi 2001. aastal.[viide?] Ta mängis basskitarri ansamblis Wiiralt aastatel 2019-2021. Ta oli nüüdseks tegevuse lõpetanud rokkbändide Revolver ja Helena Nova (lauljana) üks asutajaliikmeid. Ta on mänginud ka sellistes kollektiivides nagu Triin Niitoja & John4, Moonraker ja Spucatum Tauri.[viide?] Foto- ja videograafina on ta jäädvustanud selliseid Eesti avaliku elu tegelasi nagu Tõnis Niinemets, Tanel Padar, Ott Lepland, Jan Uuspõld, Peeter Oja, Kristjan Lüüs, Ott Sepp, Tõnis Mägi, Ivo Linna jpt.[viide?] Mihkel on aidanud kaasa mitme püstijalakomöödia lavale toomisele teatris Point (Karl Kermese eestvedamisel): seal on kasutatud Mihkel Uba foto- ja videotööd plakatite, reklaammaterjalide, lavakujunduselementide ja muude detailide näol (Tõnis Niinemetsa "The Kid", "Homme on täna!", "Ämbrisse astumise ajastu"; Kristjan Lüüsi "Olla või ohkida?"; Jan Uuspõllu "Vanaisa", Ott Sepa "Suur rõõm väikestest asjades" ja "Ott Sepp tõuseb üles!" jpt).[viide?] Tema kaameratööd on kasutatud mitme muusikaesitaja reklaamides ja/või plaadikujunduses, näiteks Ott Leplandi (seal hulgas kogu albumikujundus "Laulan ma sind", 2011), Tanel Padari & The Suni, Revalsi, Nevesise, Revolveri jpt omades.[viide?] Mihkel Uba on loonud muusikavideoid (või aidanud kaasa nende tegemisel) nii mõnelegi kohaliku tähtsusega artistile: "Deliirium", "Ärge jookske" ja "Kõik mu sõbrad on surnud" ansamblile Revolver; "Mul on sõpru", "Kirjad ääremaalt", "Jumal elab pealinnas" ja "Jõuluks koju" ansamblile Revals, "Su ema günekoloog (feat. Genka)", "Viis / Ülemisele korrusele", "Topeltmorda (feat. Chalice)" ja "7707" artistile 5Loops, "Kalle Luunjast" ansamblile S.E.K.S. jne.[viide?] Kodustatud roninastik peremeest ei pelga - Loodusesõber, 01.2012
Viimsi tänavate loend

Siin on loetletud tähestikulises järjekorras Viimsi tänavaid ja muid aadressikohti, samuti muid väikekohanimesid. # A B C D E F G H I J K L M N O P Q R S Š Z Ž T U V W Õ Ä Ö Ü X Y Aiandi põik Aiandi tee Alpikanni tee Amarüllise tee Asalea tee Astilbe tee Astri põik Astri Astriõie tee Begoonia tee Daalia tee Gerbera tee Halli tee Heldri Hämariku Iirise tee Jasmiini põik Jasmiini tee J. Laidoneri tee Kaluri Kannikese tee Karulaugu tee Käärti Levkoi tee Liblika tee Liilia tee M. Laidoneri tee Metsakasti Mooni tee Mõisa Mõisniku tee Männi Nartsissi põik Nartsissi tee Nelgi põik Nelgi tee Nurme Nurme põik Paevälja tee Paju tee Pargi põik Pargi tee Pojengi tee Priimula tee Pääsusilma Rabalille tee Randvere Rohuneeme Roosi tee Soosepa tee Suur-Gerbera tee Suur-Kaare tee Sõstra Tammepõllu Tammeõue tee Tare tee Tiigi tee Tulbi tee Tulbiaia tee Tulbiõie tee Tulika tee Vahtra Varju Vehema tee Viama tee Videviku Vikerkaare tee Väike-Sepa Õisiku Aadressiandmete infosüsteemi avalik teenus
Põlva tänavate loend

Siin on loetletud tähestikulises järjekorras Põlva tänavaid ja muid aadressikohti, samuti muid väikekohanimesid. # A B C D E F G H I J K L M N O P Q R S Š Z Ž T U V W Õ Ä Ö Ü X Y Jaama Kase Kesk Maarja Mammaste Mäe Oja Oru Puuri Pärna Uus Vallamaja Põlva tn register Aadressiandmete infosüsteemi avalik teenus
Martin Saaremägi

Martin "Kid" Saaremägi (sündinud 23. veebruaril 1981 Tallinnas) on eesti laulukirjutaja, muusik ja produtsent. On olnud tegev ansamblites Wiiralt, Revals, Triin Niitoja & John4, Revolver, HND, Brides in Bloom, High’n’Dry. Teinud koostööd muusiku ja/või autorina artistidega nagu Vanemuise Sümfooniaorkester (dirigent Tarmo Leinatamm), segakoor Noorus (dirigent Maarja Helstein), Tanel Padar & The Sun, Ivo Linna, Liis Lemsalu, Ott Lepland, Hendrik Sal-Saller, Jaagup Kreem, Genka, Tommyboy, Cool D, Triin Niitoja, Karl-Erik Taukar, Tõnu Timm, Vanilla Ninja, Dead Furies, Tallinn Daggers ja paljude teistega. Salvestanud koos Grammy võitjatega nagu Brent Mason (Shania Twain, Alan Jackson, Zac Brown Band, Blake Shelton, Neil Diamond), Hubert Payne (Little Big Town, Keb Mo, Adam Lambert), Laur Joamets (Sturgill Simpson). Lisaks salvestanud koos muusikutega nagu Patrick Lyons (Colter Wall, Cody Jinks), Kelby Ray (The Cadillac Three), Eddy Dunlap (Luke Bryan, Jon Pardi, Clay Walker),  Adam Cunningham (USA The Voice finalist), Ryan Whyte Maloney (USA The Voice finalist), Joei Fulco (USA The Voice finalist), DK Revelle (Jetboy), Kelly Fauth (Coheed & Cambria), Brandon Davies (Enrique Iglesias, Aaron Currie (Josh Turner), Leonard Wolf (Vince Gill, Garth Brooks, Don Everly), Ray Legere, Toby Wilson, Claudio Tristano, Nick Banks (The Human League), James Mitchell (Willie Nelson. Alison Krauss), Colton Thomas, Mike Harris (Chris Stapleton). Tema muusikat on kasutatud filmides „Seenelkäik“, „Polaarpoiss“, „Täitsa lõpp“ jne, mitmetes seriaalides nagu „Kättemaksukontor“, „Kodu keset linna“ jne ja mitmetes telesaadetes nagu „OP“, „Reporter“ jne.   Eesti Muusikaauhinnad 2019 – Revals „Revals“, aasta rokkalbum 2019 – Revals „Revals“, aasta ansambel 2018 – Revals „Jumal elab pealinnas“, aasta debüütalbum 2010 – HND „Päikesepilkajad“, rahva lemmik Wiiralt "Mees su mäng on mängitud" (2024) Wiiralt "Tõde ja õigus" (2024) Wiiralt "Live" (2021) Wiiralt „Lill on iga inime“ (2020) Wiiralt „Tulivesi“ (2020) Tõnu Timm „Tõun“ (2019) Revals „Revals“ (2018) Revals „Kirjad ääremaalt“ (2018) Revals „Jumal elab pealinnas“ (2017) Dead Furies „No Talkin’ All Action“ (2017) Pärl „Pärl“ (2017) Trench Art – Tribute to Loits (2016) Tanel Padar & The Sun „Veidi valjem kui vaikus III“ Tanel Padar & The Sun „Ma näen sind“ (2015) Tallinn Daggers „Feed your head“ (2015) Revolver „II“ (2015) Revolver „I“ (2014) Triin Niitoja & John4 „Värvid“ (2014) Võtke istet, Vanamutt – Tribute to J.M.K.E (2013) HND „Akustiline“ (2012) Brides in Bloom „Bad & Beautiful“ (2011) HND „Päikesepilkajad“ (2009) HND „Aivaravai“ (2008) HND „Paturaamat“ (2007) Brides in Bloom „Love Criminal“ (2007) Brides in Bloom „No Excuses“ (2005) Press & Hendrik Sal-Saller „Päike ja Pärnu tüdrukud“ (2004)
Lill on iga inime

„Lill on iga inime“ on Eesti rokkansambli Wiiralt teine stuudioalbum. Plaat ilmus 20. novembril 2020. Plaat räägib vähiga võitlusest ning kogu plaadi ja selle esitluste tulu läks Vähiravifondile „Kingitud elu“. Plaat on salvestatud kahes osas. 2020. aasta kevadel ja sügisel, koroonapandeemia esimese ja teise laine ajal. Plaadil teevad kaasa: Wiiralt: Marta Arula, Vahur Krautman, Martin Saaremägi, Sander Nõmmistu, Mihkel Uba, Hans Kristjan Pikani, Siim Türnpuu. Segakoor Noorus Maarja Helstein juhtimisel, koori seaded kirjutas Maarja Helstein. Nick Banks (The Human League) klahvpillidel Ray Legere viiulil Patrick Lyons (Colter Wall, Cody Jinks) pedal steel’il. Helipildi poolest jäi bänd oma Nashville soundile kindlaks. Mix ja master tulid Nashville'ist Skyler Taylori käe alt nii nagu ka bändi esimene album „Tulivesi“. Olles kaotanud mitmeid lähedasi, sõpru ja tuttavaid vähile, otsustas bänd kirjutada plaadi just sel teemal. Plaat oli algselt planeeritud 4-loolise EP’na aga võttis kiiresti albumi kuju. Eesmärk oli kirjutada ühe vähi lugu algusest lõpuni. Hetkest kui inimene tunneb, et midagi on valesti aga ei tea veel, mis. Diagnoos, ravi, soov lähedasi säästa, valuvaigistid, depressioon, surm. Avaloo „Ärge jookske“ algse versiooni salvestas ansambel Revolver 2011. aastal filmi „Täitsa lõpp“, mille peaosas Lenna Kuurmaa, soundtracki jaoks. Autorid Martin Saaremägi ja Super Hot Cosmos Blues Bandist ja Nevesisest tuntud Janno Reim. Kaasa teeb segakoor Noorus ja Kanada bluegrass viiuldaja Ray Legre. Vahur Krautmani „Helde andja“ tekst on kirjutatud aastal 1965 ja ilmus Betti Alveri kogumikus „Tähetund“. Martin Saaremägi viisistatud albumi nimiloo „Lill on iga inime“ teksti on kirjutanud 1920. aastail Ernst Enno ja seda kasutatakse tihti leinaluulena matustel. Nii ka 1932. aastal Mary Elizabeth Frye kirjutatud „Do not stand at my grave and weep“. Plaadil on ka 2 instrumentaallugu: „Morfiin“ ja „Minut“. Plaadi kujunduse taga on fotograaf ja kunstnik Maris Savik. Plaadi pildid ja kirjad on kõik käsitsi joonistatud ning kirjutatud. Plaat ilmus digisleeve kujul.
Fidesz

Fidesz – Ungari Kodanike Liit (ungari keeles Fidesz – Magyar Polgári Szövetség) on Ungari rahvuskonservatiivne, parempoolne partei. Erakond asutati 1988. aastal liberaalse noorteorganisatsioonina, mis vastandus võimulolevatele kommunistidele. Fideszi võimuaeg algas, kui 2010. aasta valimistel võideti valimisliidus Kristlik-Demokraatliku Rahvaparteiga parlamendis häälteenamus. Parlamendienamus suudeti säilitada ka 2014. ja 2018. aastal. Fideszil on häälteenamus ka kõigi 19 komitaadis ning 23-st komitaadi õigusega linnast 10-s. Budapesti assamblees on partei opositsioonis. Fideszi juht on palju aastaid olnud Viktor Orbán. "Hungary's Ruling Party Loses Two-Thirds Majority after By-Election". The Wall Street Journal. Vaadatud 22. veebruar 2015. Dull, Szabolcs. "Győzött a Jobbik a tapolcai választáson". Index HU. Vaadatud 12. aprill 2015. Bayer, Lili (10. aprill 2018). "Orbán poised to tighten grip on power". Politico. Vaadatud 10. aprill 2018. Fidesz – Ungari Kodanike Liit koduleht (ungari keeles) Fideszi ajalugu (inglise keeles) Hungary's PM calls confidence vote (inglise keeles)
Pariisi sündroom

Pariisi sündroom (prantsuse keeles syndrome de Paris, jaapani keeles パリ症候群 pari shōkōgun) on nii psühholoogiliselt kui ka füsioloogiliselt tajutav pettumustunne, mis võib ilmneda Pariisi külastanud inimesel. Psühholoogilise stressi tekkimist võivad soodustada varasemad psüühika- ja käitumishäired ning kohapeal kogetav kurnatus, keele- ja kultuuribarjäär, koduigatsus või kultuurišokk. Sündroomiga võivad kaasneda ägedad luulud, hallutsinatsioonid, pearinglus, higistamine ja tagakiusamise tunne. Tihti möönab kannataja, et Pariis ei olegi nii ilus, puhas ja külalislahke linn, kui ta seda eeldas või kuidas seda oli kujutatud ning ta ei soovi sinna enam kunagi naasta. Enamjaolt on kannatajateks rangete käitumisnormidega Jaapani turistid, kelle kodumaal on Prantsusmaa pealinn üle-romantiseeritud. Pariis olevat kurikuulus ka anglofoobia, ebaviisaka teeninduse, segadusse ajava ühistranspordi ja taskuvaraste poolest. Välisturisti võib häirida ka Magribist, Sahara-tagusest Aafrikast ning Vahemere-Euroopast, Vahemere idaosast ja Kaukaasiast pärinevate sisserändajate ja nende järeltulijate rohkus. Samuti on pariislastel komme korraldada linna halvavaid demonstratsioone, rääkimata sagenevatest terrorismijuhtumitest. Sellepärast soovitavad mitmed riigid üle maailma oma kodanikel Pariisi reisimise ettenägelikult planeerida. Näitena võib välja tuua, et maailma enim külastatavas muuseumis Louvre'is eksponeeritud Leonardo da Vinci maal "Mona Lisa" on mõõtmetelt kõigest 77 cm × 53 cm suurune ja seda lastakse külastajatel elavas järjekorras vaid umbes pool minutit silmitseda. Jeruusalemma sündroom Firenze sündroom India sündroom Eelarvamus Stereotüüp "Pettusid Pariisis ja oled kurb? Äkki on sul nüüd Pariisi sündroom!?". Rahatarkus. 24. november 2022. Vaadatud 27. novembril 2022. "VIDEO ⟩ Mis on Pariisi sündroom ja kes seda kogevad?". Kirev elu. 20. juuli 2022. Vaadatud 27. novembril 2022. https://www.sbs.com.au/news/paris-syndrome-culture-shock-sickness-sends-japanese-tourists-packing "kui tõsine oht?". Reisijutud. Vaadatud 27. novembril 2022.
Tulivesi (album)

"Tulivesi" on Eesti rokkansambli Wiiralt debüütalbum. Plaat ilmus 14. jaanuaril 2020. Plaadil segab bänd kokku rokk-, bluus- ja kantrimuusikat endi eestikeelsete tekstidega. Plaat on salvestatud vahemikus sügis 2019 kuni talv 2020 Kidrakuuris. Plaadil teevad kaasa: Wiiralt: Marta Arula, Vahur Krautman, Martin Saaremägi, Sander Nõmmistu, Mihkel Uba, Hans Kristjan Pikani, Siim Türnpuu. Lisamuusikutena teevad kaasa Merlin Purge vokaalil ja banjol, Taavi Lutsar ja Rainer Meinart trummidel, Ott Ramst bassil, Tõnu Timm dobrol, Üllar Priks klahvpillidel, Bert Järvet bassil, Brain Norralt ja Kristjan Põld taustalaulul. Helipildi poolest otsib bänd oma kõla Nashville'ist. Mix ja master tulid Skyler Taylori käe alt. Vastandumaks Revalsi „Kirjutan romaani“ liiga kommertslikule kõlale ja tekstidele, võeti plaadil „Tulivesi“ ette tumedam suund rääkides alkoholismist, narkootikumidest, sõjast ja surmast. Plaati salvestades otsis bänd tasakaalu kahe laulja vahel, tihti salvestades ühe ja sama loo mõlema lauljaga, et teada saada, mis lugu kummalegi paremini sobib. Martin Saaremäe kohati prohvetlikult kõlav „Sel kevadel“ sai 2020. aasta kevade koroonapandeemia esimest lainet hästi kirjeldavaks looks. Tühjaks jäänud teatrid ja baarid ning vaikivad koolimajad sai reaalsuseks vaid mõni kuu pärast albumi ilmumist. Vahur Krautmani ja Aapo Ilvese „Hävita loodus“ võttis kõnekalt kokku Eesti metsadega toimuva. Eesti elu karmi reaalsust käsitlev „Isa ja poeg“ räägib loo alkoholismist. „Väga hea tüdruku väga halb näide“, millest sai bändi kontsertide hitt, katsub näidata, et head tüdrukud pole tehtud alati suhkrust ja jahust ja maasikavahust. Nimilugu „Tulivesi“ on bluusipõhine rokk, millesse on vürtsiks osavalt lisatud bandžo. Plaadil on peidetud lugu, milleks on kõhedust tekitav versioon Singer Vingeri loost „Aino on ainus“. Seda lugu plaadi digiversioonil pole. Plaadi esitluskontserdid toimusid Tallinnas, Tartus, Pärnus ja Rakveres. Külalistena olid kaasas Henry Laks, Toomas Lunge, Alar Kriisa, Tommyboy ja Andrus Albrecht (Bonzo). Singlid „Tulivesi“ ja „Salaja“ võeti raadiotes avasüli vastu ja jõudsid ka edetabelite tippu. Plaadi kujundas muusik, fotograaf ja videograaf Mihkel Uba. Plaat ilmus digisleeve kujul.
Ungari Kodanike Partei (Rumeenia)

Ungari Kodanike Partei (ungari keeles Magyar Polgári Párt, rumeenia keeles Partidul Civic Maghiar) on Rumeenia ungarlaste vähemuse partei. Erakond asutati 2001. aastal Ungari Kodanike Liidu nime all ning registreeriti ametlikult 14. märtsil 2008. Ungari Kodanike Partei on alternatiiv riigi suurimale ungarlaste erakonnale, Rumeenia Ungarlaste Demokraatlikule Liidule. S-a inregistrat Partidul Civic Maghiar, 27. mai 2008 (rumeenia keeles) Partidul Civic Maghiar, partid cu acte, Evenimentul Zilei, 14. märts 2008 (rumeenia keeles)
Piipheina tee

‹ Kaart ajutiselt peidetud (?) › Piipheina tee on tänav Tallinnas Pirita linnaosas Laiaküla asumis. Piipheina tee on umbtänav, mis algab Laiaküla teelt. Tänava pikkus on umbes 200 meetrit ja see kulgeb enam-vähem paralleelselt Kloostrimetsa tee ja Põdrakanepi teega. Piipheina tee sai nime 11. oktoobril 2017. Tallinna kohanimed/Street names of Tallinn eki.ee "Pealinn.ee, 17.11.2017 Pirita linnaossa rajatakse Piipheina tee". Originaali arhiivikoopia seisuga 15.10.2022. Vaadatud 15.10.2022.
Alla Kudlai

Alla Kudlai (23. november 1954 Losõnivka) on ukraina laulja. Ukraina rahvakunstnik (1997). Роксолана (1990) Красива жінка незаміжня (1995) Казковий полон (1996) Коханка (1998) Гуцулка Ксеня (1998) Колискова для коханого (2004) Спасибо за любовь (2005) Друзям (2007)
Rumeenia ungarlased

Rumeenia ungarlased (ungari keeles romániai magyarok, rumeenia keeles maghiarii din România) on 2011. aasta rahvaloenduse järgi Rumeenia suurim vähemusrahvus, riigis on 1 227 623 ungarlast, kes moodustavad riigi elanikkonnast 6,1%. Suurem osa Rumeenia ungarlastest elab aladel, mis enne 1920. aasta Trianoni rahulepingut kuulusid Ungari kuningriigi koosseisu. Ungarlaste enamusega alasid Transilvaanias nimetatakse Székelymaaks, see koosneb Harghita ja Covasna ning osaliselt Mureși maakonnast. Rumeenias on kokku 41 maakonda, ungarlased moodustavad enamuse Harghita (85,21%) ja Covasna maakonnas (73,74%) ning märkimisväärse vähemuse Mureși (38,09%), Satu Mare (34,65%), Bihori (25,27%), Sălaji (23,35%) ja Cluji maakonnas (15,93%). Ungari rumeenlased Rumeenia linnade loend ungarlaste osakaalu järgi Rumeenia Kolde Liit Cluji ungari kultuuripäevad Transilvanism "Press release on the provisional results of the 2011 Population and Housing Census" (PDF). Vaadatud 2. mai 2020. "Comunicat de presă privind rezultatele definitive ale Recensământului Populației și Locuințelor – 2011" (PDF). Recensamantromania.ro (rumeenia). Originaali (PDF) arhiivikoopia seisuga 17. juuli 2013. Vaadatud 10. juuli 2013. Cluji ungari teater, Transilvaania prestiižsemaid ungari teatreid (ungari keeles) Rumeenia Ungarlaste Demokraatlik Liit, suurima ungarlaste partei veebileht (ungari keeles)
Załuczne

Załuczne on küla Poolas Väike-Poola vojevoodkonnas Nowy Targi maakonnas Czarny Dunajeci vallas. Załuczne asub Slovakkia piirist umbes 9,5 km kaugusel, Nowy Targist umbes 15 km läänes ja Krakówist ligikaudu 64 km lõunas. https://bdl.stat.gov.pl/api/v1/data/localities/by-unit/011216911032-0422480?var-id=1639616&format=jsonapi, vaadatud 4.10.2022.
Ratułów

Ratułów on küla Poolas Väike-Poola vojevoodkonnas Nowy Targi maakonnas Czarny Dunajeci vallas. Ratułów asub Slovakkia piirist 7 km kaugusel. Ratułów on asutatud 1605. aastal. Wieś Ratułów w liczbach Polska w liczbach
Preisimaa provints

Preisimaa provints (saksa: Provinz Preußen; poola: Prowincja Prusy; kašuubi: Prowincjô Prësë) oli Preisimaa provints aastatel 1829-1878. Preisimaa loodi Preisi kuningriigi provintsina 1829. aastal Ida-Preisimaa ja Lääne-Preisimaa provintsidest ning kaotati 1878. aastal, kui ühendamine tühistati. Königsberg (nüüd Kaliningrad Venemaal) oli provintsi pealinn. Preisimaa provints loodi 13. aprillil 1824 Preisi kuningriigi idapoolseima provintsina. Provints moodustati varemeksisteerinud Ida-Preisimaa ja Lääne-Preisimaa provintside liitmisel personaalunioonis ja 3. detsembrist 1829 reaalunioonis. Preisimaa territoorium vastas laias laastus ajaloolisele Preisimaa piirkonnale, millest provints ja kuningriik oma nimed said ning mille Poola kuningriik alates 1466. aasta Thorni teise rahuga jaganud oli. Piirkond jagunes Hertsoglikuks Preisimaaks, mis oli Poola lään, ja Kuninglikuks Preisimaaks, mis oli Poola lahutamatu osa otsevalitsemise all. Hertsoglik Preisimaa sai 1618. aastal Brandenburg-Preisimaa osaks ja sai 1701. aastal pärast Friedrich I kuningaks kroonimist Preisi kuningriigiks. Pärast kroonimist kasutati mõistet "Preisimaa provints" Ida-Preisimaa tähistamiseks, et eristada endise hertsogkonna territooriumit suuremast kuningriigist. Kuninglik Preisimaa annekteeriti Rzeczpospolitast Preisi kuningriiki 1772. aastal Esimese Poola jagamisega, pannes kogu Preisimaa piirkonna Preisi võimu alla. Järgmisel aastal muutis Preisimaa endised Kuningliku Preisimaa ja Hertsogliku Preisimaa (sealhulgas Ermlandi) väikeste piirimuudatustega vastavalt Lääne-Preisimaa ja Ida-Preisimaa provintsideks. 1. aprillil 1878 jaotati Preisimaa provints tagasi Lääne-Preisimaa ja Ida-Preisimaa provintsideks.
Kabardi-tšerkessikeelne Vikipeedia

Kabardi-tšerkessikeelne Vikipeedia (Kabardi-tšerkessi keeles Адыгэбзэ Уикипедиэ) on Vikipeedia kabardi-tšerkessikeelne versioon. Kabardi-tšerkessikeelne Vikipeediale pandi alus 2011. aastal. Seal on 1642 artiklit, millega see on artiklite arvult 275. keeleversioon. All Wikipedias ordered by number of articles Kabardi-tšerkessikeelne Vikipeedia
FC Midtjylland

FC Midtjylland on Taani jalgpalliklubi, mis tegutseb Herningis ja Ikastis. See mängib riigi kõrgliigas Superligaen. Klubi loodi 1999. aastal Ikast FS-i ja Herning Fremadi ühinemisel. Midtjylland on tulnud hooaegadel 2014–15, 2017–18 ja 2019–20 Taani meistriks. 2019. aastal võideti Taani karikas. Hooajal 2015–16 osaleti esimest korda UEFA Euroopa Liiga alagrupiturniiril. Oma alagrupis saadi teine koht. Kolmekümnekahendikfinaalis kohtuti Manchester Unitediga, kellele kaotati kahe mängu kokkuvõttes tulemusega 3:6 (kodumäng võideti 2:1). Hooajal 2020–21 pääseti esimest korda UEFA Meistrite Liiga alagrupiturniirile, kus saadi kaks viiki ja neli kaotust. Seisuga 1. veebruar 2024 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Superligaen Võidud (4): 2014–15, 2017–18, 2019–20, 2023/24 Teised kohad (4): 2006–07, 2007–08, 2018–19, 2020–21, 2021–22 Taani esiliiga Võidud (1): 1999–2000 Taani karikas Võidud (2): 2018–19, 2021–22 Teised kohad (4): 2002–03, 2004–05, 2009–10, 2010–11 Urmas Rooba (2000–2002) "Superligatrup | fcm". Fcm.dk (taani). Originaali arhiivikoopia seisuga 4. aprill 2019. Vaadatud 14. juulil 2018. "DBU's Officielle Statistikere". Danskfodbold.com. Originaali arhiivikoopia seisuga 7. november 2019. Vaadatud 30. detsembril 2015. Ametlik koduleht
Podczerwone

Podczerwone on küla Poolas Väike-Poola vojevoodkonnas Nowy Targi maakonnas Czarny Dunajeci vallas. Podczerwone asub Slovakkia piirist ligi 3 km kaugusel. https://bdl.stat.gov.pl/api/v1/data/localities/by-unit/011216911032-0422149?var-id=1639616&format=jsonapi, vaadatud 4.10.2022.